กมธ. เคาะแล้ว! ส.ส.ร. ร่างรธน.ฉบับใหม่ 200 คน ต้องมาจากการเลือกตั้ง
กมธ. เคาะแล้ว! ส.ส.ร. ร่างรธน.ฉบับใหม่ 200 คน ต้องมาจากการเลือกตั้ง 
กมธ. เคาะแล้ว! ส.ส.ร. ร่างรธน.ฉบับใหม่ 200 คน ต้องมาจากการเลือกตั้ง
28 ม.ค. 2564

นายดิเรกฤทธิ์ เจนครองธรรม โฆษกคณะกรรมาธิการ (กมธ.) พิจารณาร่างรัฐธรรมนูญแก้ไขเพิ่มเติม กล่าวว่า กมธ.เสียงส่วนใหญ่ ลงมติให้มี ส.ส.ร.จำนวน 200 คน มาจากการเลือกตั้งโดยตรงของประชาชนทั่วประเทศ โดยใช้เขตจังหวัดเป็นเขตเลือกตั้ง ซึ่งต่างไปจากร่างหลักที่ผ่านความเห็นชอบที่ผ่านรัฐสภามา คือ ร่างของรัฐบาลที่กำหนดให้มี ส.ส.ร.จำนวน 200 คน โดย 150 คนมาจากการเลือกตั้งโดยตรง และอีก 50 คนมาจากการสรรหาจากกลุ่มต่างๆ อย่างไรก็ตามมติดังกล่าวยังไม่ใช่ข้อยุติ
โฆษก กมธ. ยืนยันว่า กมธ.จะเร่งรัดพิจารณาเพื่อให้เสร็จทันตามกรอบเวลาที่กำหนดไว้ในวันที่ 4 ก.พ.64 หลังจากนั้นวันที่ 5 ก.พ.64 จะเชิญ ส.ส. และ ส.ว.จำนวน 109 คนที่ขอแปรญัตติไว้มาให้ความเห็นกับ กมธ. ส่วนการแก้ไขจะเป็นอย่างไรต้องรอที่ประชุมรัฐสภาพิจารณาในวันที่ 24-25 ก.พ.64
สำหรับการพิจารณาลงมติในวาระที่สามจะต้องเปิดสมัยวิสามัญหรือไม่นั้นเป็นอำนาจของประธานรัฐสภา แต่เบื้องต้นเห็นว่ารัฐสภามีวาระที่รอลำดับการพิจารณาอยู่จำนวนมาก ประกอบกับการแก้ไขรัฐธรรมนูญครั้งนี้จะต้องทำควบคู่กับการร่างกฎหมายจะทำประชามติ ดังนั้นยังต้องดูความชัดเจนในการออกกฎหมายประชามติด้วย เพราะหากลงมติแก้ไขรัฐธรรมนูญในวาระที่สามเสร็จแล้ว แต่ร่างกฎหมายประชามติยังไม่เสร็จก็ยังไม่สามารถดำเนินการต่อไปได้